स्मार्ट टीवी में अंदर कैमरा लगा हुआ है, इसके सहारे वीडियो कॉलिंग से लेकर इंटरनेट सर्फिंग भी की जा सकेगी। हाथ के इशारे से टीवी की आवाज को कम या ज्यादा किया जा सकेगा। इसमें आप अपने परिवार के यादगार पलों को तस्वीरों के रुप में कैद करते हुए कहानी का रूप भी दे सकेंगे। इसमें ड्यूल कोर प्रोसेसर लगा है जिसकी सहायता से मल्टी टास्क के साथ कई एप्लीकेशन भी डाउनलोड किए जा सकेंगे। 75 इंच के अधिकतम साइज में आ रहे स्मार्ट टीवी की भारतीय बाजार में कीमतों के बारे में सैमसंग ने कोई खुलासा नहीं किया है। मगर 75 इंच के स्मार्ट टीवी की कीमत दो लाख पैंसठ हजार के करीब होगी। सैमसंग इंडिया के अध्यक्ष बीडी पार्क ने यहां दक्षिण एशिया क्षेत्र के लिए आयोजित फोरम 2012 के दौरान स्मार्ट टीवी समेत कंपनी के अन्य नए इलेक्ट्रानिक्स उत्पादों को आधिकारिक तौर पर लांच किया।